joelniklaus/EU_Wikipedias huggingface dataset:
Podhalie

Podhalie () je skôr kultúrny ako geografický región na juhu Poľska, ležiaci pod severnými svahmi Vysokých Tatier, na hornom toku rieky Dunajec. Centrom regiónu je mesto Nowy Targ. Podhalie patrí do väčšieho historicko-geografického regiónu Malopoľsko.

Charakteristika 
Podhalie sa rozprestiera od severných úbočí Vysokých Tatier na juhu až po pohorie (a zároveň národný park) Gorce na severe (najvyšší vrch Turbacz, ). Na východe je hranicou rieka Bialka, ktorá oddeľuje Podhalie od Spiša, na západe siaha Podhalie k slovenskej Orave. Podhalie teda susedí na slovenskej strane s Oravou, Liptovom a Spišom. Južná časť regiónu sa nazýva aj ako "Skalné Podhalie"; patria do neho obce Brzegi, Tatranská Bukovina, Kościelisko, Murzasichle, Poronin, Szaflary, Witów, Zakopané.

Názov regiónu pochádza z lokálneho pomenovania horských lúk na svahoch Tatier ako „haly“. Význam pomenovania Podhalie by sme teda mohli prekladať ako „pod horskými lúkami“.

Región bol osídlený v 12. a 13. storočí najmä prisťahovalcami z Malopoľska a od 14. do 17. storočia bol doosídľovaný príslušníkmi tzv. valašskej kolonizácie.

Región je známy najmä svojráznou ľudovou kultúrnou, ktorá bola v poľskej kultúre do veľkej miery skúmaná a literárne spropagovaná v období romantizmu.

Nachádza sa tu populárne rekreačné stredisko Zakopané, ktoré ponúka možnosť turistiky a lyžiarskych aktivít.

Obce ležiace v regióne Podhalie 
(ide o administratívne jednotky, poľsky gmina)
 Bialy Dunajec
 Bukowina Tatrzańska
 Czarny Dunajec
 Czorsztyn
 Kościelisko
 Nowy Targ
 gmina Nowy Targ 
 Poronin
 Raba Wyzna
 Szaflary
 Spytkowice
 Zakopane

Najväčšie lokality: Nowy Targ (historické centrum Podhalia), Czarny Dunajec, Ludźmierz, Zakopane, Biały Dunajec, Szaflary, Białka Tatrzańska, Bukowina Tatrzańska, Poronin, Chochołów, Witów, Gronków a ďalšie.

Literatúra 
 RADWAŃSKA-PARYSKA, Zofia - PARYSKI, Witold Henryk: Encyklopedia Tatrzańska. Warszawa : Sport i Turystika, 1973, s. 386. 

Malopoľské vojvodstvo
Historické územia v Poľsku
Roman Herzog

Roman Herzog (* 5. apríl 1934, Landshut, Nemecko10. január 2017, Jagsthausen) bol nemecký právnik a politik, siedmy spolkový prezident Spolkovej republiky Nemecko. Úrad zastával od 23. mája 1994 do 30. júna 1999.

Životopis 
V Mníchove vyštudoval právo a nastúpil na miestnu univerzitu (tamtiež menovaný v roku 1964 profesorom). Roku 1970 vstúpil do Kresťansko-demokratickej únie CDU. V rokoch 1980 až 1983 zastával funkciu ministra vnútra v Bádensku-Württembersku, v rokoch 1983 až 1987 bol podpredsedom Spolkového ústavného súdu.

Pôsobil ako poradca kancelára Helmuta Kohla. V rokoch 1987 až 1994 bol predsedom ústavného súdu. Jeho manželka Christiane Herzogová zomrela 19. júna 2000. Herzog sa znovu oženil s Alexandrou, slobodnou pani z Berlichingenu.

Roku 1999 viedol prvý Konvent o budúcnosti Európy.

Zomrel na začiatku januára roku 2017 vo veku 82 rokov.

Referencie

Iné projekty

Externé odkazy 
 Biografie von Roman Herzog auf bundespraesident.de
 Peter Voß fragt Roman Herzog. 3sat (45 Minuten)
 Pressemitteilung Nr. 33/2014 des BVerfG vom 4. April 2014 zum 80. Geburtstag Herzogs
 Neuordnung Europas? Wechsel der Aufgaben, Reform der Institutionen? – Rede an der Universität Zürich am 16. November 2011
 Nachrufe: zeit.de, spiegel.de, FAZ.net, sueddeutsche.de

Zdroj 

Prezidenti Nemecka
Nemeckí politici
Osobnosti z Landshutu
Futbalista roka FIFA

Futbalista roka FIFA je futbalové ocenenie udeľované Medzinárodnou futbalovou federáciou najlepšiemu futbalistovi sveta v uplynulom kalendárnom roku. V ankete rozhodujú o konečnom poradí hlasy reprezentačných trénerov, kapitánov reprezentačných mužstiev a novinárov. Anketa vznikla v roku 1991, v rokoch 2010 – 2015 sa udeľovalo ocenenie Zlatá lopta FIFA, ktoré vzniklo spojením ankety Zlatá lopta France Football a ankety Futbalista roka FIFA. Od roku 2016 sa vyhlasujú obe ankety znovu samostatne, FIFA pod názvom The Best FIFA Men's Player.

Víťazi ankety

Viacnásobní víťazi
 3,  Ronaldo (1996, 1997, 2002)
 3,  Zinedine Zidane (1998, 2000, 2003)
 3,  Cristiano Ronaldo (2008, 2016, 2017)
 2,  Ronaldinho (2004, 2005)
 2,  Lionel Messi (2009, 2019)
 2,  Robert Lewandowski (2020, 2021)

Pozri aj
 Zlatá lopta FIFA
 Zlatá lopta France Football
 Cena Ferenca Puskása

Referencie

Futbalové ocenenia
Ruské (prírodná rezervácia)

Ruské je prírodná rezervácia v správe štátnej ochrany prírody Poloniny.

Nachádza sa v katastrálnom území obce Stakčín v okrese Snina v Prešovskom kraji. Územie bolo vyhlásené v roku 1988 na rozlohe 1,4614 ha. Ochranné pásmo nebolo určené.

Predmetom ochrany je: PR je vyhlásená na ochranu teplomilných vlhkých a slatinných spoločenstiev Bukovských vrchov s výskytom ohrozených druhov rastlín na členitom reliéfe. Vzácny a ohrozený je ker kručinôčka krídlatá, rozšírená v Nízkych Beskydách a Poloninách.

Referencie

Externé odkazy 
 Prírodná rezervácia Ruské, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Zdroj 

Prírodné rezervácie v Prešovskom kraji
Chránené územia v okrese Snina
Stakčín
Ruská národná knižnica

Ruská národná knižnica () je knižnica v Petrohrade. Je jednou z dvoch najvýznamnejších knižníc v Rusku a patrí medzi popredné svetové knižnice. Vznikla v roku 1795 zákonom Kataríny Veľkej. Vo svojich zbierkach opatruje okolo 17 miliónov kníh a iných objektov. Celkom kolekcia obsahuje  rukopisov starých a vzácnych kníh,  tlačovín.

Ukážky zo zbierok

Literatúra 
 История Государственной ордена Трудового Красного Знамени Публичной библиотеки имени М. Е. Салтыкова-Щедрина. - Ленинград: Лениздат, 1963. - 435 с., [15] л. ил. 
 История Библиотеки в биографиях её директоров, 1795-2005 / Российская национальная библиотека. - Санкт-Петербург, 2006. - 503, [1] с .: ил. - ISBN | 5-8192-0263-5. 
 Zaitsev, Vladimir Nikolaevitch, La Bibliothèque nationale de Russie: Le nouveau bâtiment, BBF, 1996, n ° 5, pp. 92-96.

Iné projekty

Externé odkazy 
 Oficiálna stránka 
 Bibliothèque nationale de Russie on the Fontanka Embankment 
 Bibliothèque nationale de Russie on Prospekt du Moscou 
 la bibliothèque de Voltaire en BNR

Zdroj 

Národné knižnice
Knižnice v Rusku
Stavby v Petrohrade
Next

Next môže byť:
 v televízii:
 americký film z roku 2007, pozri Next (film, 2007)
 zoznamovacia show televízie MTV, pozri Next (seriál)
 v hudbe:
 album slovenskej skupiny Fermata, pozri Next (album, Fermata)
 album americkej skupiny Journey, pozri Next (album, Journey)
 album americkej skupiny Sevendust, pozri Next (album, Sevendust)

 britský módny reťazec, pozri Next (reťazec)

NeXT môže byť:
 americká počítačová firma, pozri NeXT
Thomas Pesquet

Thomas Gautier Pesquet (* 27. február 1978, Rouen, Francúzsko) je francúzsky aerokozmický inžinier, pilot a astronaut ESA. V roku 2009 bol prijatý v nábore astronautov do Európskej vesmírnej agentúry a v roku 2010 úspešne dokončil základný výcvik pre let do vesmíru. V roku 2014 bolo oznámené jeho obsadenie v Expedícii 50/51 na Medzinárodnú vesmírnu stanicu (ISS), ktorá začala 17. novembra 2016. Späť na Zem sa vrátil 2. júna 2017 s veliteľom Olegom Novickým.

Život 
Thomas Pesquet sa narodil 27. februára 1978, pochádza zo severofrancúzskeho mesta Rouen. V roku 2001 ukončil štúdium na Vysokej škole letectva a kozmonautiky (École Nationale Supérieure de l’Aéronautique et de l’Espace) ziskom magisterského titulu v odbore konštrukcia a riadenie kozmických lodí. Potom bol krátko zamestnaný vo francúzskej firme Thales Alenia Space a španielskej kozmickej spoločnosti GMV.

V rokoch 2002 až 2004 pracoval vo francúzskej vesmírnej agentúre (CNES) ako výskumný inžinier na autonómnych vesmírnych misiách. V roku 2004 podstúpil letecký výcvik pod spoločnosťou Air France a v roku 2006 začal lietať s lietadlom Airbus A320 ako komerčný pilot. Nalietal viac ako 2 300 hodín a stal sa tiež leteckým inštruktorom na A320.

V roku 2009 bol prijatý ako astronaut Európskej vesmírnej agentúry (ESA) a v novembri 2010 úspešne dokončil základný výcvik na astronauta. V roku 2014 bol vybraný ako aquanaut na podvodnom laboratóriu NEEMO 18, kde strávil deväť dní. V roku 2014 ESA oznámila jeho obsadenie v Expedícii 50/51 na Medzinárodnú vesmírnu stanicu (ISS). Dňa 17. novembra 2016 vyštartoval z kozmodrómu Bajkonur v lodi Sojuz MS-03. Thomas bol tiež náhradníkom za astronauta ESA, Andreasa Mogensena, z Dánska, ktorý letel na ISS v septembri 2015 len na 10 dní. Dňa 13. januára 2017 uskutočnil Thomas Pesquet spoločne s americkým astronautom, Shaneom Kimbroughom, svoj prvý výstup do otvoreného vesmíru (EVA). Cieľom výstupu, ktorý trval 5 hodín a 58 minút, bola výmena batérií z energetického okruhu 1A v sektore S4 na priehradovej konštrukcii stanice. Dňa 24. marca 2017 absolvoval druhý výstup do otvoreného vesmíru s astronautom Shaneom Kimbroughom. Cieľom výstupu trvajúceho 6 hodín a 34 minút bola inštalácia nového riadiaceho počítača, príprava na oddelenie modulu PMA-3 a premazávanie staničného robotického ramena. Thomas Pesquet sa vrátil na Zem s veliteľom Sojuzu MS-03, Olegom Novickým, dňa 2. júna 2017, kedy návratový modul Sojuzu uskutočnil bezproblémové pristátie v kazašskej stepi neďaleko Džezkazganu. Po tomto lete má na konte 196 dní, 17 hodín a 50 minút strávených vo vesmíre.  

Thomas Pesquet je najmladším astronautom ESA.

Osobný život 
Thomas Pesquet má staršieho brata. Má čierny opasok v džude, ďalej ho baví basketbal, beh a plávanie. Má rád cestovanie, čítanie a hrá na saxofón.

Referencie

Iné projekty

Externé odkazy 
 Astronaut Thomas Pesquet na stránkach ESA
 Astronaut Thomas Pesquet na stránkach spacefacts.de

Francúzski kozmonauti
Francúzski letci
Osobnosti z Rouenu
Gemer-Malohont (časopis)

Gemer-Malohont bol časopis, ktorý vychádzal na Slovensku od roku 1919.

Časopis vychádzal raz týždenne aj s prílohou „Úradné zprávy Županského úradu Gemer-malohontskej župy“ (príloha od 19211922), v roku 1930 to bolo príloha „Zástanca slovenských dedín“.

Časopis a jeho podnázvy 
 Spoločenský a úradný časopis Gemer–malohontskej župy
 od mája 1921Spoločenský časopis gemer-malohontských Slovákov
 od januára 1923Časopis južného Slovenska a slov. menšín, úradný časopis škôl, uč. spolkov, Sväzu notárov, Sokola, miestnych odborov Matice Slovenskej a Živeny
 od septembra 1924Časopis južného Slovenska a slov. menšín, úradný časopis škôl, uč. spolkov, Sväzu notárov, Sokola, miestnych odborov Matice Slovenskej a Živeny, odbočky Sväzu československých dôstojníkov
 od júna 1928Časopis južného Slovenska a slov. menšín, úradný časopis škôl, uč. spolkov, Sväzu notárov, Sokola, miestnych odborov Matice Slovenskej a Živeny, odbočky Sväzu československých dôstojníkov, odbočiek Klubu Čsl. Turistov
 od februára 1929Časopis južného Slovenska a slov. menšín, úradný časopis škôl, uč. spolkov, Sväzu notárov, Sokola, miestnych odborov Matice Slovenskej a Živeny, odbočky Sväzu československých dôstojníkov, odborov Klubu Čsl. Turistov
 od decembra 1931Časopis južného Slovenska a slov. menšín, úradný časopis škôl, uč. spolkov, Sväzu notárov, Sokola, miestnych odborov Matice Slovenskej a Živeny, odborov Klubu Čsl. Turistov

Redaktor a vydavateľ 
 hlavný redaktor: Ján Uram
 zodpovedný redaktor: Ján Uram, neskôr Mikuláš Polony, Vladimír Manica
 vydavateľ: Županský úrad, potom Miestny odbor Matice Slovenskej

Periodicita 
 1919 – roč. I.
 1920 – roč. II. – 51. čísiel po 48 strán
 1921 – roč. III. – 51 č. po 210 s.
 1922 – roč. IV. – 52 č. po 46 s.
 1923 – roč. V. – 52 č. po 46 s.
 1924 – roč. VI. – 47 č. po 48 s.
 1925 – roč. VII. – 51 č. po 410 s.
 ...
 1930 – roč. XII. – 52 č. po 46 s.
 ...
 1935 – roč. XVII. – 52 č. po 46 s.
 1936 – roč. XVIII. – 52 č. po 46 s.
 1937 – roč. XIX. – 52 č. po 46 s.
 1938 – roč. XX. – 40 č. po 46 s.

Externé odkazy 
 Gemer-Malohont v elektronickej podobe v Digitálnej knižnici UKB

Zdroj 
 GEMER-MALOHONT. In: Bibliografia slovenských a inorečových novín a časopisov z rokov 19191938. Zost. Kipsová et al. Martin : Matica slovenská, 1968. 1074 s.

Týždenníky na Slovensku
Gemer
Slovenské periodiká
European Journal of Ecology

European Journal of Ecology (EJE) je medzinárodný ekologický vedecký časopis, založený v roku 2015, vychádzajúci dvakrát ročne v anglickom jazyku. Časopis založila a vydáva Prešovská univerzita v Prešove vo vydavateľstve De Gruyter Open. Publikuje originálne, nezávislými recenzentmi posúdené (peer reviewed) práce (v kategóriách vedecký článok, prehľadová práca, názory a politické odporúčania), týkajúce sa najrôznejších oblastí ekológie. Všetky články sú pre čitateľov voľne dostupné (Open Access) a od autorov nie sú požadované žiadne poplatky za publikovanie, ani počet strán.

Časopis poskytuje seriózny publikačný priestor nielen skúseným, ale aj začínajúcim vedcom; edičná rada vyžaduje od recenzentov poskytovanie užitočných a podrobných rád, komentárov a konštruktívnej kritiky. Časopis  ponúka globálnu dostupnosť publikovaných výsledkov a proaktívnu asistenciu v prezentácii nových vedeckých prác na sociálnych médiách.

Referencie

Externé odkazy
 European Journal of Ecology
 EJE príbehy SOCIAL SHORTHAND

Ekológia
Časopisy na Slovensku
Časopisy v anglickom jazyku
Vedecké časopisy
Prešovská univerzita v Prešove
Open access časopisy
Daley Blind

Daley Blind (* 9. marec 1990, Amsterdam) je holandský futbalový obranca. V súčasnosti je hráčom klubu Ajax Amsterdam.

Iné projekty

Externé odkazy 
www.transfermarkt.com

Holandskí futbalisti
Futbaloví stredopoliari
Hráči Ajax Amsterdam
Hráči Manchester United FC
Hráči FC Groningen
Hráči FA Premier League
Hráči Majstrovstiev sveta vo futbale 2014
Osobnosti z Amsterdamu
Rybníky u Rudolce

Rybníky u Rudolce je prírodná pamiatka ev. č. 6013 neďaleko obce Rudolec v okrese Žďár nad Sázavou v nadmorskej výške 583 – 590 metrov. Oblasť spravuje AOPK ČR.

Ochrana 
Predmetom ochrany sú rybníky s výskytom vzácnej vegetácie letnených rybníkov a nadväzujúce mokraďové a rašelinové biotopy, populácie významných druhov rastlín, predovšetkým koleanta útleho (Coleanthus subtilis).

Referencie

Pozri aj 
 Zoznam chránených území v okrese Žďár nad Sázavou

Externé odkazy  
 Kultúrne a prírodné dedičstvo Kraja Vysočina
 Rybníky u Rudolce na zdarskypruvodce.cz

Chránené územia v okrese Žďár nad Sázavou
Rybníky v Česku
Rybníky v kraji Vysočina
Prírodný park Bohdalovsko
Územia európskeho významu v Česku
Zkamenělý zámek (prírodná pamiatka)

Zkamenělý zámek je skupinové skalisko v Čechách, 3 km východne od Svratky v nadmorskej výške 765 m. Skalný útvar je z východnej strany obohnaný násypom a dvojitým valom. Od roku 1977 je chránený ako prírodná pamiatka.

História 
Podľa vykopaných nálezov vykonávaných v 80. a 90. rokoch 20. storočia sa vedeckí pracovníci zhodli na tom, že sa jedná o miesto s neolitickým a so slovanským osídlením. Zkamenělý zámek nebol pevnosťou, ako sa často súdi, ale hradiskom, v ktorom sa v rôznych dobách (kamennej, bronzovej, železnej) vystriedalo mnoho rôrnych rodinných skupín.

Názov 
Je pravdepodobné, že toto miesto bolo pomenované v dobe staroslovanskej. V starých letopisoch sa uvádza názov "Strahwiow", ktorý sa asi vzťahoval nielen k blízkemu potoku, ale aj k návršnému hradisku. Najpravdepodobnejší výklad pomenovania hradiska Karlštejn lebo Kalštejn znie, že bolo utvorené nemeckým lesným personálom podľa veľkého holého kameňa, tj. Holý kameň nemecky Kahl - rovnako. Z toho ľud potom utvoril Kalštejn. 

Pôvod je teda nepochybne nemecký. Zodpovedá tomu aj zápis vo Svrateckej farskej matrike z doby, kedy na vznikajúcu osadu - dnešné osada Karlštejn (súčasť obce Svratouch) s kaštieľom - bolo prenesené meno najbližšieho pomenovaného miesta (hradiska Kalštejna) a kedy sa potom pre hradisko ujal názov Starý Kalštejn alebo Karlštejn. Názov Zkamenělý zámek sa objavil až v druhej polovici 19. storočia, kedy zapracovala ľudová fantázia, ktorá videla v nápadne utváranej sústave skalísk "skamenený" zámocký útvar (veža, okno, schody, dom atď.).

Archeologický výskum 
Pri výkopoch v priestore Zkamenělého zámku tu bolo nájdených niekoľko predmetov: úlomky kamenného mlatu, žarnov, drtidlo, hlavička zvieraťa, množstvo kostí zvierat, železné nasadzovacie a bodacie šípky, veľké množstvo úlomkov z hlinených nádob a rad drobných železných predmetov. Väčšina nálezov sa dnes nachádza v múzeách v Hlinsku, v Poličke, Svratke a v Chrudimi.

Referencie

Pozri aj 
 Zoznam chránených území v okrese Žďár nad Sázavou

Iné projekty

Externé odkazy  
 BioLib.cz
 Kultúrne a prírodné dedičstvo Kraja Vysočina
 Zkamenělý zámek na Ochranaprirody.cz
 Totem.cz, Zkamenělý zámek
 Hrady.cz, Zkamenělý zámek

Zdroj 

Chránené územia v okrese Žďár nad Sázavou
Chránená krajinná oblasť Žďárské vrchy
Skalné útvary na Českomoravskej vrchovine
Hornosvratecká vrchovina
Svratka (okres Žďár nad Sázavou)
Paco Alcácer

Francisco Alcácer García známy aj ako Paco Alcácer (* 30. august 1993, Torrent, Španielsko) je španielsky futbalový útočník a reprezentant, momentálne pôsobiaci v klube FC Barcelona.

Reprezentačná kariéra 
Alcácer bol členom španielskych mládežníckych reprezentácií. S výberom do 19 rokov vyhral Majstrovstvá Európy U19 v rokoch 2011 (vo finále proti Česku - výhra 3:2 po predĺžení - strelil dva góly) aj 2012.

V A-mužstve Španielska debutoval 4. septembra 2014 v priateľskom zápase na Stade de France proti Francúzsku (porážka 0:1).

Premiérový gól strelil o 4 dni neskôr 8. septembra v kvalifikácii na EURO 2016 proti Macedónsku (výhra 5:1), a bol to rovno víťazný gól.

Vo svojom treťom zápase 9. októbra 2014 v tej istej kvalifikácii proti Slovensku ako jediný španielsky strelec prekonal brankára Matúša Kozáčika, na bodový zisk to však nestačilo, favorizovaní Španieli prehrali 1:2.

Referencie

Iné projekty

Externé odkazy 
 Profil hráča na transfermarkt.com 
 Profil hráča na National Football Teams.com 
 Profil hráča - reprezentačné štatistiky v A-mužstve, eu-football.info
 Garcia na en.valenciacf.com

Zdroj 

Španielski futbalisti
Futbaloví útočníci
Hráči Valencia CF
Hráči Getafe CF
Hráči FC Barcelona
Staropavlovský rybník

Staropavlovský rybník je prírodná pamiatka ev. č. 6014 neďaleko obce Pavlov v okrese Žďár nad Sázavou v nadmorskej výške 540546 metrov. Oblasť spravuje AOPK ČR.

Ochrana 
Predmetom ochrany je rybník s výskytom vzácnej vegetácie letnených rybníkov a nadväzujúce mokraďové a rašelinové biotopy, populácie významných druhov rastlín, predovšetkým koleanta útleho (Coleanthus subtilis).

Referencie

Pozri aj 
 Zoznam chránených území v okrese Žďár nad Sázavou

Externé odkazy  
 Kultúrne a prírodné dedičstvo Kraja Vysočina
 Staropavlovský rybník a Rybníky u Rudolce na zdarskypruvodce.cz

Chránené územia v okrese Žďár nad Sázavou
Rybníky v Česku
Rybníky v kraji Vysočina
Prírodný park Bohdalovsko
Územia európskeho významu v Česku
Železničná stanica Hronská Dúbrava

Železničná stanica Hronská Dúbrava je železničná stanica v Hronskej Dúbrave. Leží na trati Nové Zámky – Zvolen a odbočujú z nej trate do Banskej Štiavnice a do Vrútok. Je elektrifikovaná striedavou sústavou 25 kV.

Trate a doprava 
Stanica je železničným uzlom týchto tratí:
 150 (Nové Zámky – Levice – Zvolen)
 154 (Hronská Dúbrava – Banská Štiavnica)
 171 (Hronská Dúbrava – Horná Štubňa – Vrútky)

Stanica je riadiacou pre trať do Banskej Štiavnice. Obsahuje 7 dopravných, 2 manipulačné a 5 ostatných koľají. Stanica má 4 vyvýšené nástupištia na 8 koľají. Patrí do Oblastného riaditeľstva Zvolen.

V stanici je k dispozícii osobná pokladňa.

V grafikone od decembra 2016 premáva medzi Zvolenom a Levicami 14 párov vlakov denne, cez víkend 10. Medzi Hronskou Dúbravou a Banskou Štiavnicou jazdia 4 páry a 3 cez víkend. Z týchto vlakov sa dá v priebehu niekoľkých minút prestúpiť na osobné vlakové spoje do Zvolena. Prestúpenie v Hronskej Dúbrave na rýchlik v smere do Bratislavy je možné  v prípade posledného spoja z Banskej Štiavnice. Zvyčajná kapacita Os vlakov v do Banskej Štiavnice je 53 miest. Rýchliky a expresné vlaky v Hronskej Dúbrave nezastavujú od zmeny grafikonu v decembri 2012. Dovtedy šlo zo Zvolena do Dúbravy 7 rýchlikov a jeden express, v opačnom smere o rýchlik viacej. V grafikone platnom od decembra 2013 boli niektoré osobné vlaky z B. Štiavnice predĺžené až do Zvolena kde je zabezpečený priamy prestup na vlaky do Bratislavy. Eliminácia jedného prestupu funguje aj v opačnom smere.

V Hronskej Dúbrave s nachádza aj napájacia stanica trakčnej sústavy zo 110kV.

Dejiny 
Ako prvá bola postavená železnica z Vrútok, 1865-1872. V roku 1870 sa začala stavať úzkorozchodná trať z Hronskej Dúbravy do Banskej Štiavnice, dokončená bola v roku 1873 ako „prvá verejná úzkorozchodná parná železnica vo vtedajšom Uhorsku“. Trať do Levíc sa začala stavať až v roku 1896.

Vybudovanie železničného spojenia podnietilo rozvoj obce. Obyvateľstvo sa usadzuje v okolí stanice. Pôvodne sa stanica volala Hronská Breznica, od roku 1940 sa volala Dúbrava a od roku 1945 Hronská Dúbrava. Staničná budova má vzhľad z roku 1925 kedy sa uskutočnila posledná prístavba. 5. apríla 1948 sa začala stavba Trate mládeže v normálnom rozchode, 30. októbra 1949 bol otvorená. Na nástupišti je umiestnená pamätná tabuľa účasti železničiarov v SNP.

Galéria

Referencie

Externé odkazy 
 Stanica na stránke ŽSR
 Stanica na stránke VLAKY.NET

Železničné stanice na Slovensku
Hronská Dúbrava
Doprava v okrese Žiar nad Hronom
Stavby v okrese Žiar nad Hronom
Žrebčín Kopčany

Žrebčín Kopčany je rozsiahly historický hospodársky objekt v katastrálnom území obce Kopčany. Vlastníkom objektu je obec Kopčany. Dodnes slúži aj svojmu pôvodnému účelu, chovu koní. Miestne občianske združenie JACK prevádzkuje v tomto objekte rozmanité aktivity spojené s chovom koní, ako napríklad jazdeckú školu. V priestoroch žrebčína sa nachádza múzeum s archeologickou expozíciou venujúcej sa najmä výskumu Kostola sv. Margity Antiochijskej. Ďalšie zbierky sa venujú obdobiu panstva Coborovcov a Habsburgovcov a osobnosti T. G. Masaryka.

História 
Prítomnosť žrebčína v tejto lokalite doložená už v roku 1660, na vtedajšom panstve Czoborovcov. Nie je však preukázané, že ide o priameho predchodcu súčasnej stavby. Manžel kráľovnej Márie Terézie František Štefan Lotrinský založil súčasný žrebčín v roku 1736, po tom čo získal Holíčske panstvo od Czoborovcov. V tom istom roku premiestil do novovzniknutého objektu chovné kone zo Sarralbe v Lotrinsku. Mária Terézia v roku 1765 povýšila tento objekt na dvorný – cisársky a kráľovský žrebčín. V roku 1798 boli do žrebčína presunuté kone z Tešínska. V tomto období zaberali pozemky žrebčína okolo 400 hektárov, najmä v okolí rieky Moravy. Počty koní dosahovali okolo 400 kusov, prevažne vraníci a beluše z kladrubského chovu. Cisársky žrebčín bol zrušený v roku 1828.

Architektúra objektu 
Žrebčín je rozsiahla štvorkrídlová stavba na štvorcovom pôdoryse s vnútorným dvorom. Vznikala vo viacerých etapách. Prvá etapa spadá do rokov 17361752, kedy vznikla jednopodlažná stavba na súčasnom pôdoryse. Stavba je členená priebežnými lizénami a osovo umiestnenými prejazdami. Uprostred severného krídla sa nachádza reprezentačná stavba Malého kaštieľa. Ide o jednoposchodový objekt s rizalitom a dekoratívnym balkónom orientovaným do vnútra dvora. Fasáda objektu je ukončená trojuholným štítom s tympanónom z vonkajšej strany a so segmentovým ukončením zo strany nádvoria. Druhá stavebná etapa z rokov 17521773 obohatila objekt o druhé podlažie, ktoré je od prvého oddelené kordónovou rímsou. V tomto období dostal objekt svoju charakteristickú podobu, vďaka výrazne predstavaným pilierom prepojeným do oblúkov v tvare stlačeného polkruhu. Okenné osi ustúpené do hĺbky tohto oblúka vytvárajú dojem arkád. Ďalšie menšie stavebné úpravy prebiehali v 19. storočí, kedy objekt po roku 1828 zmenil využitie zo žrebčína na rôzne hospodárske účely, okrem iného liehovar. Po Druhej svetovej vojne bol objekt upravovaný a devastovaný, došlo k zrušeniu kaplnky a jej prestropeniu. Obnova objektu, už ako kultúrnej pamiatky, prebieha postupne od roku 2005.

Galéria

Panoráma

Referencie

Pozri aj 
Kopčany (okres Skalica)

Iné projekty

Externé odkazy 
Oficiálna stránka žrebčína
Projekt obnovy žrebčína
Žrebčín Kopčany na Facebooku
Múzeum v Kopčanoch - oficiálna stránka
Múzeum v Kopčanoch na Facebooku

Kopčany (okres Skalica)
Barokové stavby na Slovensku
Majstrovstvá ASEAN vo futsale mužov 2001

Majstrovstvá ASEAN vo futsale mužov 2001 bol prvý turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 7.9. júna 2001 v Kuala Lumpur, v Malajzii, za účasti 5 tímov. Všetky zápasy sa odohrali v aréne Malawati Indoor Stadium Shah Alam. Titul získalo , ktoré vo finálovom stretnutí zvíťazilo nad .

Výsledky

Základná skupina

Play-off

Finále

Konečné poradie

Referencie

Externé odkazy 
 Oficiálna stránka Futbalovej federácie ASEAN  
 Oficiálna stránka Malajzijskej futbalovej asociácie

Zdroje 
 Majstrovstvá ASEAN 2001 na stránke Futbalovej federácie ASEAN  
 Majstrovstvá ASEAN 2001 na portáli futsalportal.net 

Futsal v 2001
Muži
Futsal
Ján Benčík

Ján Benčík (* 29. júl 1948, Bratislava) je slovenský občiansky aktivista, bloger a poslanec Národnej rady Slovenskej republiky.

Je takisto nositeľ ocenenia Biela vrana, ktoré každoročne udeľuje Aliancia Fair-play a VIA IURIS.

Životopis 
Pred rokom 1989 pracoval ako technik v Montážnom podniku spojov Bratislava. Po Nežnej revolúcii bol spoluzakladateľom VPN v Ružomberku a pracoval ako redaktor mestského periodika Ružomberský hlas. Neskôr pôsobil ako učiteľ na základnej škole a vedúci odbytu a marketingu v knižnom vydavateľstve.

Od roku 2012 sa na svojom blogu venuje monitorovaniu a odkrývaniu slovenských extrémistov, neonacistov, konšpirátorov, a tiež žoldnierov, ktorí bojujú v konflikte na východnej Ukrajine na strane proruských separatistov. Na túto tému napísal už vyše 60 blogov. „Štyridsaťjeden rokov života som prežil v nechutnom totalitnom režime. Mám nechuť k tým, ktorí sa snažia zaviesť ďalšiu totalitu, ibaže tentoraz namiesto červenej hnedú“.

Za jeho činnosť mu v roku 2016 vyjadril uznanie aj prezident SR Andrej Kiska. V roku 2017 získal Ján Benčík špeciálne ocenenie, ktoré mu udelila Nadácia otvorenej spoločnosti v 13. ročníku Novinárskej ceny 2016. Išlo o cenu otvorenej spoločnosti venovanú pamiatke Karola Ježíka. Rada súťaže mu udelila túto cenu za spoločenský prínos, vytrvalosť a odvahu. Členovia rady komentovali ocenenie slovami: „Ján Benčík nie je obyčajný bloger, Ján Benčík je inštitúcia. Jeho blogy majú reálny dopad a prispievajú k celkovej zmene v spoločnosti. V tomto ročníku Novinárskej ceny sa objavilo veľké množstvo prác, ktoré výrazným spôsobom prispeli k otvorenejšej a tolerantnejšej spoločnosti. Prínos práce Jána Benčíka však v kontexte doby, v ktorej sa nachádzame, považujeme za mimoriadne dôležitý a hodný špeciálneho ocenenia“.

Pôsobenie v politike 
V parlamentných voľbách vo februári 2020 kandidoval na 150. mieste kandidátky Za ľudí, získal 6 492 preferenčných hlasov a 9. miesto v strane.

Ocenenia 
 2016: Biela vrana za odvážne systémové monitorovanie a rozkrývanie extrémistov napriek vyhrážkam a hroziacemu nebezpečiu
 2017: Novinárska cena 2016 – Cena otvorenej spoločnosti venovaná pamiatke Karola Ježíka za sériu blogov o extrémistoch a konšpirátoroch
 2017: Cena európskeho občana za rok 2017 za Slovensko
 2018: Cena Jána Langoša

Referencie

Iné projekty

Externé odkazy 
 Blog Jána Benčíka v Denníku N
 Ján Benčík: S informáciami treba pracovať, a to mnoho ľudí nevie – rozhovor v Meet the Heroes (2016)

Osobnosti z Bratislavy
Slovenskí občianski aktivisti
Slovenskí blogeri
Slovenskí politici
Laureáti Bielej vrany
Laureáti Ceny Jána Langoša
Poslanci NR SR (2020 – 2024)
Majstrovstvá ASEAN vo futsale mužov 2003

Majstrovstvá ASEAN vo futsale mužov 2003 bol v poradí 2. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 1.6. júla 2003 v Kuantane, v Malajzii, za účasti 6 tímov. Všetky zápasy sa odohrali v aréne Sukpa Indoor Stadium. Titul získalo , ktoré vo finálovom stretnutí zvíťazilo nad .

Výsledky

Základná skupina

Play-off

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Futbalovej federácie ASEAN  
 Oficiálna stránka Malajzijskej futbalovej asociácie

Zdroje 
 Majstrovstvá ASEAN vo futsale mužov 2003 na stránke Futbalovej federácie ASEAN  
 Majstrovstvá ASEAN vo futsale mužov 2003 na portáli futsalportal.net 
 Majstrovstvá ASEAN vo futsale mužov 2003 na portáli rsssf.com 

Futsal v 2003
Muži
Futsal
Anna Kendricková

Anna Kendricková (* 9. august 1985, Portland, Maine, Spojené štáty) je americká herečka, ktorá sa preslávila rolou Jessicy v ságe Twillight.

Životopis 
Anna Kendrick sa narodila 9.augusta 1985 v Portlande v štáte Maine. 

Herectvo ju uchvátilo už v 10 rokoch. Z rodičmi presťahovala do New Yorku aby mohla chodiť na rôzne konkurzy do filmov.

Jej prvá úloha prišla v roku 1998 v muzikály v divadle na Broadwayi za ktorý získala tri nominácie. 

V roku 2003 prišiel jej prvý filmový debut s názvom za ktorý si tiež vyslúžila viaceré nominácie. Po štvorročnej pauze sa pred kamerami ukázala zase, a to v roku 2007 vo filme Rocket Science, kde sa jej rola volala Ginny a stvárnila ukecanú vysokoškoláčku. Anna bola sa svoj herecký výkon nominovaná na cenu  Independent Spirit v kategorií najlepšia herečka vo vedľajšej úlohe.

Koncom roku 2007 sa zúčastnila konkurzu na rolu Jessicy Stanleyovej z románu Twillight od Stephanie Meyerovej. Konkurzom prešla aj keď počas neho bola chorá. Rolu Jessicy si zahrala ešte tri krát v pokračovaní Twillight ságy. 

V roku 2009 jej prišla príležitosť si zahrať jej prvú hlavnú filmovú rolu. vo filme Up in the Air spolu s hercami ako Vera Farmiga či George Clooney. Anna bola za film nominovaná na najlepšiu herečku vo vedľajšej úlohe na cien Zlatý glóbus, BAFTA či Oscara.

V októbri 2010 navštívila Top Glamour Awards v Mexiku kde získala cenu pre najlepšiu medzinárodnú herečku.

V roku 2011 si zahrala po boku hercov ako Joseph Gordon Hewitt či Seth Rogen v dramatickej komédií 50/50.

V roku 2012 si zahrala rolu Rosie vo filmove What to Expect When You're Expecting a nahovorila sa aj na rolu Courtney v animovanom filme ParaNorman. Zahrala si aj hlavnú postavu v hudobnej komédií Pitch Perfect kde stvárnila rebelskú študentku menom Becca, absolventku vysokej školy, ktorá sa zapojí do hudobného zboru.

V roku 2013 naspievala aj pesničku Cups, a vydaná na YouTube bola 12. apríla 2013. V roku 2016 prepožičala hlas jednej z postáv v animovanom filme Trollovia. V roku 2018 si zahrala po boku Blake Lively v dráme Nebezpečná láskavosť, ktorý bol natočený na základe knižnej predlohy. Po boku Toni Collette a Daniela Daea Kima vo filme Utajený pasažier, ktorý mal premiéru v apríli 2021.

Iné projekty

Externé odkazy 
 
 
 Anna Kendricková na FDb.cz
 Anna Kendrick na Internet Broadway Database

Filmové herečky USA
Speváčky USA
Dabingové herečky USA
Osobnosti z Portlandu (Maine)
Majstrovstvá ASEAN vo futsale mužov 2005

Majstrovstvá ASEAN vo futsale mužov 2005 bol v poradí 3. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 2.7. mája 2005 v Bangkoku, v Thajsku, za účasti 6 tímov. Všetky zápasy sa odohrali v aréne Indoor Stadium Huamark. Titul tretíkrát v rade získalo domáce , ktoré vo finálovom stretnutí zvíťazilo nad .

Aréna

Výsledky

Základná skupina

Play-off

Stretnutie o 5. miesto

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Futbalovej federácie ASEAN  
 Oficiálna stránka Thajskej futbalovej asociácie (po thajsky)/

Zdroje 
 Majstrovstvá ASEAN vo futsale mužov 2005 na stránke Futbalovej federácie ASEAN  
 Majstrovstvá ASEAN vo futsale mužov 2005 na portáli futsalportal.net 
 Majstrovstvá ASEAN vo futsale mužov 2005 na portáli rsssf.com 

Futsal v 2005
Muži
Futsal
Obecník

Obecník je prírodná pamiatka ev. č. 5662, ktorá sa nachádza severne od obce Horní Libochová v okrese Žďár nad Sázavou.

Ochrana 
Predmetom ochrany je biotop a populácia koleanta útleho () a populácia ďalších druhov viazaných na biotop vegetácie letnených rybníkov.

Referencie

Pozri aj 
 Zoznam chránených území v okrese Žďár nad Sázavou

Externé odkazy  
 Nariadenie Kraja Vysočina o zriadení prírodnej pamiatky
 Na Vysočine pribudli dve prírodné pamiatky

Chránené územia v okrese Žďár nad Sázavou
Územia európskeho významu v Česku
Ján Kadavý

Ján Kadavý (* 7. apríl 1810, Jestřabí v Krkonoších, okr. Semily - † 11. august 1883, Martin) bol slovenský publicista českého pôvodu, vydavateľ, osvetový pracovník, hudobný skladateľ a učiteľ.

Vzdelanie, kariéra
Základnú školu navštevoval v Křízliciach (část obce Jestřabí v Krkonoších), študoval v Trnave, na evanjelických lýceách v Bratislave a v Modre, v rokoch 1850-51 v ústave Budeč a súčasne prírodné vedy na polytechnickom ústave v Prahe (štúdiá nedokončil).
 Pôsobil ako učiteľ v Mydliciach, Jičíne, Rudníku,
 v r. 1839-47 na slovenskej evanjelickej škole v Pešti,
 v rokoch 1851-56 v Liptovskom Mikuláši,
 v rokoch 1856-58 ako vychovávateľ a domáci učiteľ v šľachtickej rodine v Pravoníne,
 v rokoch 1858-67 ako učiteľ v Partizánskej Ľupči,
 v rokoch 1867-68 hospodáril na vlastnom majetku,
 od r. 1869 žil v Liptovskom Mikuláši,
 od r. 1870 bol úradníkom v sporiteľni
 v rokoch 1871-75 bol učiteľom slovenského gymnázia
 v rokoch 1873-83 bol zbormajstrom Slovenského spevokolu v Martine

Život a dielo
Bol všestranným národným kultúrnym a osvetovým pracovníkom. Je autorom vlasteneckých básní, najmä detských veršov a kratších próz. Ako hlásateľ česko-slovenskej vzájomnosti vydal knihu Vzájemnost ..., v ktorej rozšíril Kollárovo chápanie slovanskej vzájomnosti. Angažoval sa za štúrovskú spisovnú slovenčinu, kvôli ktorej sa rozišiel s Kollárom. V roku 1843 bol účastníkom porady o uzákonení spisovnej slovenčiny v Hlbokom a zostavil prvú slovenskú čítanku.

Bol zberateľom slovenských ľudových piesní, hudobným teoretikom, autorom príručky o hudbe pre mládež Malý spevák, bol redaktorom prvého dielu notovanej zbierky Slovenské spevy. Ako zbormajster Slovenského spevokolu v Martine rozširoval jeho repertoár pôvodnými skladbami i úpravami ľudových piesní. Jeho zborovú tvorbu reprezentujú skladby Bratislava, Vlasť moja, Čo čušíš, Nitra, milá Nitra, Svätomartinský pochod.

Na Národnom cintoríne v Martine má hrob s náhrobným kameňom.

Kadavý ako vydavateľ
Vydal viaceré diela slovenských spisovateľov:
 Žellove Básně (Budapešť roku 1842)
 Červenákovo Zrcadlo Slovenska (Budapešť roku 1844)
 J. M. Hurbana Úniu
 tri ročníky almanachu Nitra
 Sládkovičovu Marínu
 pre roľníkov a remeselníkov vydal Prjateľ ľudu (1845), kalendár Živena
 v rokoch 1873-74 s finančnou podporou kultúrno-osvetového spolku Tatrín vydával poučno-zábavný časopis Priateľ ľudu, kde publikoval články s hospodárskym a ľudovýchovným zameraním

Dielo
 Vzájemnost ve příkladech mezi Čechy, Moravany, Slováky, Slezáky a Lužičany, 1843
 Čítanka pre malje ďjetki, 1845
 Prjaťel ludu, 1845
 Malý spevák, čili stručný návod ku spevu pre slovenské národné školy, 1873
 redaktor prvého dielu notovanej zbierky Slovenské spevy

Dielo v elektronickej podobe
 Svätomartinský pochod, ... . Turčiansky sv. Martin : US, 1885. 20 s. - dostupné v Digitálnej knižnici UKB
 Malý spevák, .... Turčiansky sv. Martin : Nákladom vydavateľovým, 1873. 37 s. - dostupné v Digitálnej knižnici UKB

Referencie

Zdroj 
 KADAVÝ, Ján. In: 

Slovenskí pedagógovia
Slovenskí hudobní skladatelia
Slovenskí kultúrni pracovníci
Slovenské osobnosti českého pôvodu
Pochovaní na Národnom cintoríne v Martine
Majstrovstvá ASEAN vo futsale mužov 2006

Majstrovstvá ASEAN vo futsale mužov 2006 bol v poradí 4. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 2.7. mája 2006 v Bangkoku, v Thajsku, za účasti 7 tímov. Nováčikom turnaja bolo družstvo Mjanmarska. Pôvodne sa malo zúčastniť aj družstvo Východného Timoru, odhlásilo sa však kvôli finančným problémom. Thajsko bolo organizátorom subkontinentálneho šampionátu druhýkrát, predtým hostilo toto podujatie v roku 2005, rovnako v Bangkoku. Všetky zápasy sa odohrali v aréne Indoor Stadium Huamark. Titul štvrtýkrát v rade získalo domáce , ktoré vo finálovom stretnutí zvíťazilo nad . Pre striebornú Indonéziu a bronzové  to boli ich najlepšie umiestnenia.

Aréna

Výsledky

Základné skupiny

Skupina A

Skupina B

Play-off

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Futbalovej federácie ASEAN  
 Oficiálna stránka Thajskej futbalovej asociácie (po thajsky)/

Zdroje 
 Majstrovstvá ASEAN vo futsale mužov 2006 na stránke Futbalovej federácie ASEAN  
 Majstrovstvá ASEAN vo futsale mužov 2006 na portáli futsalportal.net 
 Majstrovstvá ASEAN vo futsale mužov 2006 na portáli rsssf.com 

Futsal v 2006
Muži
Futsal
Základná škola (Bratislava, Medzilaborecká 11)

Základná škola Medzilaborecká 11 je základná škola v Bratislave, v mestskej časti Ružinov na Medzilaboreckej ulici.

História školy 
1.9.1964 - začiatok vyučovania
školský rok 1967/68 - prvé 2 triedy s vyučovaním anglického jazyka
10.9.1975 - premenovaná na ZŠ Karola Šmidkeho
11.1.1990 - prvé demokratické voľby vedenia školy

Známi absolventi 
 Iveta Radičová – premiérka, pedagogička
 Milan Ftáčnik – primátor, minister školstva, pedagóg
 Tomáš Popovič – muzikant

Spádová oblasť 
Spádovú oblasť tvorí okrem Solivarskej ulice len východná časť sídliska Štrkovec:

Trebišovská, Komárnická-čísla 30-50, Kapušianska, Medzilaborecká, Sečovská, Solivarská, Zálužická, Drieňová-od Herlianskej po Tomášikovu, Tomášikova-21-37, Ružinovská-od Herlianskej po Tomášikovu, Čaklovská, Herlianska

Externé odkazy 
 Oficiálne webstránky

Základné školy v Bratislave
Ružinov
Miroslavské kopce

Miroslavské kopce sú národná prírodná pamiatka č. 2265, tvorená siedmimi samostatnými vrchmi - Větrník, Přední a Zadní Markův kopec, Ve vinohradu, U letiště, U kamene a Zmrzlé v katastrálnom území obce Miroslav, geomorfologicky patriacimi k Olbramovickej pahorkatine (súčasť Drnholeckej pahorkatiny v Dyjsko-svrateckom úvale). Výmera je 30,8 ha, nadmorská výška 234-297 m. Zriadená bola vyhláškou č. 454/2004 Zb. s účinnosťou od 15. augusta 2004. Správu vykonáva SCHKO Pálava.

Ochrana 
Predmetom ochrany sú skalné spoločenstvá a vegetácia teplomilných stepných lád s výskytom chránených druhov rastlín a živočíchov. Územie rezervácie je poškodené poľnohospodárskou činnosťou, na Prednom Markovom kopci stojí vodojem. Podľa plánu starostlivosti by malo dôjsť k odstráneniu nepôvodných drevín, najmä agátu a borovice čiernej.

Geológia 
Podložie je tvorené polymiktným miroslavským zlepencom karbónského veku (stefan) a neogénnymi (egenburg-otnang) brakickými až sladkovodnými kremennými pieskami s telesami piesčitých ílov a štrkov. Kvartérny pokryv tvoria pleistocénne spraše a holocénne piesčitohlinité sedimenty.

Flóra 
Najhodnotnejším a zároveň najrozšírenejším porastom sú širokolisté suché trávniky, pre ktoré sú typické stoklas vzpriamený, kostrava žliabkatá, mednička sedmohradská, ometlina štíhla, cesnak žltý, modrica nebadaná, menej častý je sezel feniklový, klinček kartuziánsky, oman vŕbolistý, chlpánik Bauhinov, v nízkych trstnatých trávnikoch dominuje kostrava valeská, ostrica nízka a kavyľ vláskovitý, dopĺňajú ich jagavka konáristá, sezel sivý, nátržník piesočný alebo dúška včasná, na zlepencových odkryvoch rastie kostrava sivá, tarica horská, lomikameň trojprstý, rozchodník prudký, v skalných štrbinách slezinník rutovitý. Z osobitne chránených rastlín sú zastúpené astra kopcová, zlatovlások obyčajný, kozinec vičencovitý, nevädza Triumfettova, guľôčka bodkovaná, slamiha piesočná, poniklec lúčny, divozel tmavočervený a rad ďalších.

Fauna 
Zo zástupcov teplomilnej entomofauny to sú modlivka zelená, bystrušky, húseničiar pižmový, hrobárik veľký, hnojníci, zlatohlávok uhorský, krasoňi, pásavky a májky, z motýľov piadivka zanovätníková, očkáň ovsíkový, zo stavovcov jašterica krátkohlavá a vtáky - strnádka lúčna, prepelica poľná, jarabica poľná, pŕhľaviar červenkastý, penica jarabá, krutohlav hnedý alebo ďateľ hnedkavý.

Referencie

Pozri aj 
 Zoznam chránených území v okrese Znojmo

Iné projekty

Externé odkazy 
 Stránka Citadella.cz
 Na stránkach mesta Miroslav
 Fotogaléria Miroslavské kopce
 Vyhláška Ministerstva životného prostredia o vyhlásení Národnej prírodnej pamiatky

Zdroj 

Národné prírodné pamiatky v Česku
Chránené územia v okrese Znojmo
Územia európskeho významu v Česku
Miroslav (okres Znojmo)
Dyjsko-svratecký úval
Majstrovstvá ASEAN vo futsale mužov 2007

Majstrovstvá ASEAN vo futsale mužov 2007 bol v poradí 5. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 26.31. marca 2007 v Bangkoku, v Thajsku, za účasti dovtedy rekordných 8 tímov. Nováčikom turnaja bolo družstvo Austrálie. Thajsko bolo organizátorom subkontinentálneho šampionátu tretíkrát, predtým hostilo toto podujatie v rokoch 2005 a 2006, vždy v Bangkoku. Všetky zápasy sa odohrali v aréne Indoor Stadium Huamark. Titul piatykrát v rade získalo domáce , ktoré vo finálovom stretnutí zvíťazilo nad .

Aréna

Výsledky

Základné skupiny

Skupina A

Skupina B

Play-off

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Futbalovej federácie ASEAN  
 Oficiálna stránka Thajskej futbalovej asociácie (po thajsky)/

Zdroje 
 Majstrovstvá ASEAN vo futsale mužov 2007 na stránke Futbalovej federácie ASEAN  
 Majstrovstvá ASEAN vo futsale mužov 2007 na portáli futsalportal.net 
 Majstrovstvá ASEAN vo futsale mužov 2007 na portáli rsssf.com 

Futsal v 2007
Muži
Futsal
Android Things

Android Things (kódový názov Brillo alebo Projekt Brillo) je platforma založená na operačnom systéme android od spoločnosti Google, predstavená na Google I/O 2015. Je zameraná na použitie s nízkoenergetickými zariadeniami s malou pamäťou Internet of Things (IoT), ktoré sú obyčajne vyrobené z rôznych platforiem mikrokontrolérov.

Má podporovať Bluetooth low energy a Wi-Fi.

Spolu s Brillo, Google tiež predstavil protokol Weave, ktorý majú používať tieto zariadenia na komunikáciu s inými zariadeniami a predpokladá, že sa zavedie aj medzi inými operačnými systémami pre IoT.

Referencie

Zdroj 

Android
Internet vecí

Internet vecí (angl. Internet of things, skratka IoT) je v informatike označenie pre prepojenie zariadení/objektov/ľudí s internetom. Pri tomto type zariadení sa často využíva pripojenie Wi-Fi a/alebo Bluetooth. Prepojené zariadenie by malo byť najmä bezdrôtové a malo by priniesť nové možnosti vzájomnej interakcie nielen medzi jednotlivými systémami a tiež priniesť nové možnosti ich ovládania, sledovania a zabezpečenie pokročilých služieb.

Problémom však sú rôzne existujúce štandardy pre komunikáciu rôznych skupín výrobcov, medzi ktoré patria Open Interconnect Consortium (Intel, Samsung, Dell, Broadcom…), AllSeen Alliance (Cisco, LG, Microsoft, Qualcomm, Sharp…), Industrial Internet Consortium a OGC Sensor Web Enablement.

Príklady 
Novo schválený protokol Bluetooth 4.2 definuje protokol 6LoWPAN, ktorým komunikujú „múdre žiarovky“. Ak bude televízor schopný nadviazať kontakt so žiarovkou, bude možné zaistiť optimálne nastavenie farebnej teploty svetla, ktorou žiarovka svieti vo vzťahu k aktuálnemu nastaveniu jasu a farebnej teploty obrazovky televízora. Vo výsledku tak zlepší používateľský zážitok.

V roku 2014 už môže inteligentná váha pomocou bezdrôtového prenosu oznámiť nameraný údaj aplikácii v mobilnom telefóne. Aplikácia môže mať vďaka vstavaným snímačom prehľad o denne nachodených krokoch, intenzite fyzickej aktivity (chôdza, beh, cvičenie), prekonanej vzdialenosti a prevýšení (pomocou pozičného systému GPS), cez športový náramok potom môže byť sledovaný tep, teplota tela i okolia, vlhkosť a podobne. Zo všetkých získaných údajov je potom možné človeku odporučiť zmenu intenzity záťaže, návštevu lekára, ale aj zdieľať všetko na sociálnych sieťach na zvýšenie motivácie a ďalšie povzbudenie.

Odhaduje sa, že v blízkej budúcnosti bude prepojených 200 miliárd zariadení a trhová hodnota sa odhaduje na 80 miliárd dolárov.

Referencie

Zdroj 

Internet
Terminológia
Ondrej Bubniak

Ondrej Bubniak  (* 22. november 1924, Dúbrava) je slovenský vojnový veterán.

Život 
Ondrej Bubniak sa narodil 22. novembra 1924 v Dúbrave v okrese Liptovský Mikuláš. Jeho rodina sa následne presťahovala do Francúzska, kde si jeho otec našiel prácu ako baník. Bubniakovci na dlhší čas zakotvili v mestečku Saint Leonard de Noblant. Ondrej Bubniak vyštudoval vo Francúzsku gymnázium. Za zásluhy v odboji dostala rodina Ondreja Bubniaka ponuku na francúzske občianstvo. Po skončení Druhej svetovej vojny jeho otec vážne ochorel, a tak sa celá rodina rozhodla vrátiť na Slovensko. Ondrej Bubniak sa zúčastnil osláv 70. výročia vylodenia spojencov v Normandii. Tam sa stretol so spolubojovníkmi, ale aj s  britskou kráľovnou Alžbetou, americkým prezidentom Barackom Obamom a prezidentom Francúzskej republiky Francoisom Hollandom. 27. novembra 2015 mu bolo udelené francúzske štátne vyznamenanie Rad čestnej légie , V. triedyRytier. Týmto vyznamenaním mu Francúzsko vzdalo hold za to, že riskoval svoj život v boji za oslobodenie krajiny.

Druhá svetová vojna 
Do povstaleckých bojov vo Francúzsku sa zapojil ako 19-ročný. V roku 1944 sa pridal k francúzskym odbojárom a po vylodení Spojencov v Normandii vyhadzovali do povetria železničné a cestné mosty a bránili presunu nemeckých jednotiek k miestu vylodenia spojencov. Bol zaradený do Francúzskych vojenských síl vnútra (FFI - Forces françaises de l'intérieur). Zúčastnil sa oslobodzovania kraja Limousin, miest Limoges a St. Nazaire. Zúčastnil aj na oslobodzovaní väzňov zo zajateckých táboroch.

Vyznamenania 
 Rad čestnej légie, V. trieda – Rytier, udelené 27. novembra 2015
 Ďakovný list predsedu Správnej rady ÚPN a pamätnú medailu ÚPN, udelené 13. novembra 2016

Referencie

Externé odkazy 
 Ondrej Bubniak, pamätník vylodenia v Normandii - rtvs.sk
 Prezident vyjadril úctu vojnovým veteránom - prezident.sk
 Pláže, kde začal definitívny koniec Nemecka. Pozrite si Normandiu vtedy a dnes - style.hnonline.sk
 Vyhadzovali mosty, inak by pancierovej divízii nezabránili v postupe - nasmikulas.sme.sk

Nositelia Radu čestnej légie
Slovenské osobnosti druhej svetovej vojny
Osobnosti z Dúbravy (okres Liptovský Mikuláš)
Majstrovstvá ASEAN vo futsale mužov 2008

Majstrovstvá ASEAN vo futsale mužov 2008 bol v poradí 6. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 27.31. augusta 2008 v Bangkoku, v Thajsku, za účasti 8 tímov. Nováčikom turnaja bolo družstvo Laosu; Thajsko sa zasa predstavilo s tímom, ktorý bol zložený prevažne z hráčov do 21 rokov. Thajsko bolo organizátorom subkontinentálneho šampionátu štvrtýkrát, predtým hostilo toto podujatie v rokoch 2005, 2006 a 2007, zakaždým v Bangkoku. Všetky zápasy sa odohrali v aréne Nimibutr Stadium. Titul šiestykrát v rade získalo domáce , ktoré vo finálovom stretnutí zvíťazilo nad .

Aréna

Výsledky

Základné skupiny

Skupina A

Skupina B

Play-off

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Futbalovej federácie ASEAN  
 Oficiálna stránka Thajskej futbalovej asociácie (po thajsky)/

Zdroje 
 Majstrovstvá ASEAN vo futsale mužov 2008 na stránke Futbalovej federácie ASEAN  
 Majstrovstvá ASEAN vo futsale mužov 2008 na portáli futsalportal.net 
 Majstrovstvá ASEAN vo futsale mužov 2008 na portáli rsssf.com 

Futsal v 2008
Muži
Futsal
Majstrovstvá ASEAN vo futsale mužov 2010

Majstrovstvá ASEAN vo futsale mužov 2010 bol v poradí 8. turnaj majstrovstiev ASEAN vo futsale mužov, ktoré riadi Futbalová federácia ASEAN (AFF). Konal sa v dňoch od 5.11. apríla 2010 v Hočiminivom Meste, vo Vietname, za účasti 5 tímov. Turnaja sa nezúčastnil dovtedajší jediný víťaz týchto majstrovstiev. Vietnam bol organizátorom subkontinentálneho šampionátu druhýkrát, keď hostil toto podujatie aj v roku 2009, rovnako v Hočiminovom Meste. Všetky zápasy sa odohrali v aréne Phú Thọ Indoor Stadium (vietnamsky Nhà thi đấu Phú Thọ) s kapacitou 5 000 divákov. Titul pri neúčasti Thajska získala , ktorá vo finálovom stretnutí zvíťazila nad . Víťazné družstvo dostalo za toto víťazstvo od národnej futbalovej federácie odmenu 44 400 US$.

Výsledky

Základná skupina

Play-off

Finále

Konečné poradie

Referencie

Externé odkazy 
 Oficiálna stránka Futbalovej federácie ASEAN  
 Oficiálna stránka Vietnamskej futbalovej federácie (po vietnamsky)/

Zdroje 
 Majstrovstvá ASEAN vo futsale mužov 2010 na stránke Futbalovej federácie ASEAN  
 Majstrovstvá ASEAN vo futsale mužov 2010 na portáli futsalportal.net 

Futsal v 2010
Muži
Futsal